I lokalsamfunnet satte han spor etter seg i kulturlivet. Han stiftet, ledet og dirigerte Sætre skoles musikkorps i mange år. For sin innsats i arbeidet med korpsbevegelsen lokalt og sentralt fikk han Norges Musikkorps Forbunds høyeste æresbevisning, «Sølvtrompeten». Han var kordirigent lokalt og i Svelvik mannskor fra 1962-1968, og blåste trombone i Stabæk Janitsjarorkester. For sitt virke fikk han Hurum kommunes kulturpris.